জেলায় জেলায় বৃষ্টির ভ্রুকুটি

ওয়েব ডেস্ক: আবহাওয়ার খামখেয়ালিপনা বজায় রয়েছে। তীব্র গরমের পর আলিপুর আবহাওয়া দফতরের পক্ষ থেকে এই সপ্তাহের জন্য রাজ্যে জারি করা হয়েছে বৃষ্টির সতর্কতা। আর সেই আবহেই জেলায় জেলায় দেখা মিলছে বৃষ্টির (Rain)। যার জেরে সকালের দিকে তাপমাত্রা কিছুটা বাড়লেও, রাতের দিকে আবারও তাপমাত্রা নিম্নমুখী।

আজ ও কলকাতা সহ রাজ্যের বিভিন্ন প্রান্তে জারি করা হয়েছে বৃষ্টির হলুদ সর্তকতা। হাওয়া অফিসের পক্ষ থেকে বলা হয়েছে, এই দিন দক্ষিণবঙ্গের সব জেলাতেই বিক্ষিপ্তভাবে বৃষ্টি হতে পারে। সঙ্গে বইতে পারে ঝড়ো হাওয়া। ঘণ্টায় ৩০ থেকে ৪০ কিলোমিটার বেগে ঝড়ো হাওয়া বইবার সম্ভাবনা রয়েছে। পাশাপাশি, ভারী বৃষ্টির পূর্বাভাস রয়েছে উত্তরবঙ্গেও। সোমবার দার্জিলিং, কালিম্পং, জলপাইগুড়ি, কোচবিহার-সহ উত্তরের জেলাগুলিতেও রয়েছে বৃষ্টির পূর্বাভাস।